Euroopan parlamentin päätöslauselma Kohti eurooppalaista radiotaajuuspolitiikkaa (2006/2212(INI))



Virallinen lehti nro 287 E , 29/11/2007 s. 0364 - 0370



P6_TA(2007)0041 Kohti eurooppalaista radiotaajuuspolitiikkaa Euroopan parlamentin päätöslauselma Kohti eurooppalaista radiotaajuuspolitiikkaa (2006/2212(INI)) Euroopan parlamentti, joka - ottaa huomioon komission tiedonannon neuvostolle, Euroopan parlamentille, Euroopan talousja sosiaalikomitealle sekä alueiden komitealle markkinalähtöisestä lähestymistavasta radiotaajuuksien hallintaan Euroopan unionissa (KOM(2005)0400), - ottaa huomioon komission tiedonannon neuvostolle ja Euroopan parlamentille "Uutta luotaava radiotaajuuspolitiikka Euroopan unionille — Toinen vuosikertomus" (KOM(2005)0411), - ottaa huomioon komission tiedonannon neuvostolle, Euroopan parlamentille, Euroopan talousja sosiaalikomitealle sekä alueiden komitealle digitaalilähetyksiin siirtymiseen liittyvistä EU:n taajuuspolitiikan painopisteistä tulevassa ITU:n alueellisessa radioviestintäkonferenssissa 2006 (RRC-06) (KOM(2005)0461), - ottaa huomioon Euroopan yhteisön radiotaajuuspolitiikan sääntelyjärjestelmästä 7. maaliskuuta 2002 tehdyn Euroopan parlamentin ja neuvoston päätöksen N:o 676/2002/EY [1] (radiotaajuuspäätös), - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle sähköisiä viestintäverkkoja ja -palveluja koskevan EU:n sääntelyjärjestelmän uudelleentarkastelusta (KOM(2006)0334), - ottaa huomioon komission tiedonannon Euroopan parlamentille ja neuvostolle "Ensimmäinen vuosikertomus radiotaajuuspolitiikasta Euroopan unionissa; täytäntöönpanotilanne ja näkymät" (KOM(2004)0507), - ottaa huomioon radiotaajuuksien käyttöoikeuksien kaupasta toisen operaattorin kanssa 19. marraskuuta 2004 annetun radiotaajuuspolitiikkaa käsittelevän ryhmän lausunnon (RSPG04-54 Rev.), - ottaa huomioon ensimmäisestä vuosikertomuksesta radiotaajuuspolitiikasta Euroopan unionissa 9. ja 10. joulukuuta 2004 tehdyt neuvoston (liikenne, televiestintä ja energia) päätelmät, - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle "i2010 — kasvua ja työllisyyttä edistävä eurooppalainen tietoyhteiskunta" (KOM(2005)0229) ja siihen liittyvän komission yksiköiden valmisteluasiakirjan laajennetusta vaikutustenarvioinnista (SEK(2005)0717), - ottaa huomioon sähköisten viestintäverkkojen ja -palvelujen yhteisestä sääntelyjärjestelmästä 7. maaliskuuta 2002 annetun Euroopan parlamentin ja neuvoston direktiivin 2002/21/EY [2] (puitedirektiivi), - ottaa huomioon yleispalvelusta ja käyttäjien oikeuksista sähköisten viestintäverkkojen ja -palvelujen alalla 7. maaliskuuta 2002 annetun Euroopan parlamentin ja neuvoston direktiivin 2002/22/EY [3] (yleispalveludirektiivi), - ottaa huomioon sähköisiä viestintäverkkoja ja -palveluja koskevista valtuutuksista 7. maaliskuuta 2002 annetun Euroopan parlamentin ja neuvoston direktiivin 2002/20/EY [4] (valtuutusdirektiivi), - ottaa huomioon sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä 7. maaliskuuta 2002 annetun Euroopan parlamentin ja neuvoston direktiivin 2002/19/EY [5] (käyttöoikeusdirektiivi), - ottaa huomioon kasvua ja työllisyyttä edistävästä eurooppalaisesta tietoyhteiskunnasta 14. maaliskuuta 2006 antamansa päätöslauselman [6], - ottaa huomioon Brysselissä 22. ja 23. maaliskuuta 2005 kokoontuneen Eurooppa-neuvoston puheenjohtajan päätelmät, - ottaa huomioon taajuusalueista, jotka on tarkoitettu yleiseurooppalaisen maanpäällisen yleisen kaukohakujärjestelmän yhteen sovitettua käyttöönottoa varten yhteisössä, annetun neuvoston direktiivin 90/544/ETY kumoamisesta 14. joulukuuta 2005 annetun Euroopan parlamentin ja neuvoston direktiivin 2005/82/EY [7], - ottaa huomioon sähköverkkovälitteisestä laajakaistaviestinnästä 6. huhtikuuta 2005 annetun komission suosituksen [8], - ottaa huomioon yleisiin sähköisiin viestintäverkkoihin ja -palveluihin Euroopan yhteisössä tarjottavien yleisten R-LAN-liittymien tarjonnan yhdenmukaistamisesta 20. maaliskuuta 2003 annetun komission suosituksen [9], - ottaa huomioon komission tiedonannon neuvostolle, Euroopan parlamentille, Euroopan talousja sosiaalikomitealle sekä alueiden komitealle "Sähköinen viestintä: tie osaamistalouteen" (KOM(2003)0065), - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle "Nopeiden yhteyksien Eurooppa: sähköisen viestinnän viimeaikainen kehitys" (KOM(2004)0061), - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle sekä alueiden komitealle "eEurope 2005: Tietoyhteiskunta kaikille — Toimintasuunnitelma Sevillan Eurooppa-neuvostolle 21. ja 22. kesäkuuta 2002" (KOM(2002)0263), - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle "i2010 — Ensimmäinen vuosikertomus eurooppalaisesta tietoyhteiskunnasta" (KOM(2006)0215), - ottaa huomioon puheenjohtaja Barroson yhteisymmärryksessä varapuheenjohtaja Verheugenin kanssa kevään 2005 Eurooppa-neuvostolle antaman tiedonannon "Kasvua ja työtä Euroopan tulevaisuuden hyväksi — Uusi alku Lissabonin strategialle" (KOM(2005)0024), - ottaa huomioon komission yksiköiden valmisteluasiakirjan: Kasvua ja työtä Euroopan hyväksi: "Tarkistetun Lissabonin strategian seuraavat täytäntöönpanovaiheet" (SEK(2005)0622), - ottaa huomioon analogisista digitaalisiin lähetyksiin siirtymisen nopeuttamisesta 1. joulukuuta 2005 tehdyt neuvoston (liikenne, televiestintä ja energia) päätelmät, - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle "Maailman radioviestintäkonferenssin 2003" (WRC-03) tulokset (KOM(2003)0707), - ottaa huomioon komission tiedonannon neuvostolle, Euroopan parlamentille, Euroopan talousja sosiaalikomitealle ja alueiden komitealle "Maailman radioviestintäkonferenssi 2003" (WRC-03) (KOM(2003)0183), - ottaa huomioon langattomien yhteyksien politiikasta sähköisistä viestintäpalveluista (WAPECS) (joustavampi radiotaajuuksien hallintaa koskeva toimintalinja) 23. marraskuuta 2005 annetun radiotaajuuspolitiikkaa käsittelevän ryhmän lausunnon (RSPG05-111), - ottaa huomioon analogisista digitaalisiin radio- ja televisiolähetyksiin siirtymisen nopeuttamisesta 16. marraskuuta 2005 antamansa päätöslauselman [10], - ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle analogisista digitaalisiin radio- ja televisiolähetyksiin siirtymisen nopeuttamisesta (KOM(2005)0204), - ottaa huomioon digitaalisiin televisiolähetyksiin siirtymiseen liittyvistä radiotaajuuskysymyksistä 19. marraskuuta 2004 annetun radiotaajuuspolitiikkaa käsittelevän ryhmän lausunnon (RSPG04-55 Rev.), - ottaa huomioon Amsterdamin sopimukseen liitetyn pöytäkirjan jäsenvaltioiden julkisen palvelun yleisradiotoiminnasta, - ottaa huomioon työjärjestyksen 45 artiklan, - ottaa huomioon teollisuus-, tutkimus- ja energiavaliokunnan mietinnön sekä sisämarkkina- ja kuluttajansuojavaliokunnan ja kulttuuri- ja koulutusvaliokunnan lausunnot (A6-0467/2006), A. ottaa huomioon, että Eurooppa on ollut viime vuosina todistamassa yhä kiihtyvää teknologista kehitystä: kuparikaapeliverkot on korvattu valokaapeliverkoilla ja langattoman viestinnän ja multimedialaitteiden käyttö on lisääntynyt, B. katsoo, että teknologisesta konvergenssista on kuluttajille etua, koska se tarjoaa suuremman infrastruktuurienja palvelujen valikoiman, C. katsoo, että radiotaajuudet on merkittävässä asemassa palvelujen laajan valikoiman tarjoamisen kannalta, D. ottaa huomioon, että taajuuksien vähyys on estänyt ottamasta käyttöön uusia palveluja, E. katsoo WiFi-verkon menestyksen osoittaneen, että nykyään on mahdollista käyttää luvista vapaita taajuusalueita entistä tehokkaammin, F. katsoo, että tehokas taajuuksien käyttö on ensiarvoisen tärkeää varmistettaessa palveluntarjonnasta kiinnostuneille asianosaisille radiotaajuuksien käyttöoikeus, ja siksi se on Lissabonin strategian mukaisesti merkittävä alan kasvuun, tuottavuuteen ja kehitykseen vaikuttava tekijä Euroopassa, G. katsoo, että taajuuksien tehokas ja harkittu käyttö palvelee EY:n perustamissopimuksen 151 artiklan 4 kohdassa mainittuja Euroopan unionin politiikan kulttuuritavoitteita ja että tämän pitäisi helpottaa kulttuurista ja kielellistä monimuotoisuutta sekä tiedotusvälineiden moniarvoisuutta, H. ottaa huomioon, että taajuuksien käyttö edellyttää yleisiä teknisiä parametreja, I. ottaa huomioon, että digitaalilähetyksiin siirtyminen ja siirtyminen analogisesta digitaaliseen lähettämiseen vapauttaa useita satoja megahertsejä taajuuksia, mikä tarjoaa mahdollisuuden taajuuksien uudelleenjakoon sekä luo uusia markkinakasvumahdollisuuksia, J. katsoo, että sähköistä viestintää koskeva lainsäädäntökehys on avointen ja kilpailukykyisten sähköisen viestinnän markkinoiden edellytys; ottaa huomioon, että kaikki jäsenvaltiot eivät ole saattaneet säännöksiä osaksi kansallista lainsäädäntöään oikea-aikaisesti ja asianmukaisesti, K. katsoo, että komission kannan mukaan digitaalinen sähköinen viestintä on perustavanlaatuisen tärkeä tekijä koko kansantalouden, Lissabonin prosessin sekä i2010-strategian kannalta, minkä vuoksi tarvitaan taajuuksien hallinnointijärjestelmän uudistus, L. katsoo, että tieto- ja viestintäteknologia tarjoaa alalle Euroopassa merkittävät kasvu- ja kehitysmahdollisuudet ja lisäksi sillä voi olla vaikutusta sosiaaliseen hyvinvointiin, M. katsoo, että taajuuksien käytöstä voi olla apua teknologiapainotteisten markkinoiden kehittämisessä, N. ottaa huomioon, että komissio on useissa radiotaajuuksista vuosina 2005 ja 2006 antamissaan tiedonannoissa ehdottanut joustavampaa ja tehokkaampaa radiotaajuuksien hallintaa koskevaa toimintalinjaa, johon sisältyy myös taajuuskauppa; 1. katsoo, että Euroopan unionin on omaksuttava kestävä taajuuksia koskeva toimintalinja, joka edistää kilpailua ja innovatiivisten tekniikoiden kehitystä, estää ylimääräisten toimilupien hankkimista ja monopolien muodostumista ja hyödyttää kuluttajia, ja että tämän toimintalinjan yhteydessä olisi otettava huomioon sekä teknologiset muutokset että markkinatoimijoiden ja kansalaisten tarpeet; 2. korostaa, että taajuuksien merkitys on viime vuosina kasvanut ja että teknologia-alan kasvu riippuu myös taajuuksien tehokkaasta käytöstä; 3. panee merkille, että taajuuksien käyttöoikeuksien myöntämisjärjestelyt vaihtelevat EU:ssa jäsenvaltiosta toiseen ja että näistä eroavaisuuksista voi aiheutua lisäviivytyksiä ja -kustannuksia; katsoo siksi, että EU tarvitsee tehokkaita ja toimivia ohjeita yleisiä päätöksentekomekanismeja varten ja että EFIS-tietokannan valmistumisen, laajentumisen ja käyttöönoton myötä tarvitaan lisäksi eurooppalainen rekisteri; 4. yhtyy komission näkemykseen, että osa vapautuvista taajuuksista olisi yhdenmukaistettava teknisesti yhteisön tasolla; 5. kannustaa komissiota radiotaajuuspolitiikan tulevia suuntaviivoja määriteltäessä ottamaan huomioon vapautuvat taajuudet ja harkitsemaan, olisiko asianmukaista sallia ilman lisenssiä toimiville käyttäjille pääsy vapautuviin taajuuksiin; 6. painottaa, että taajuuksien käytön uusien ehtojen toimeenpanolla on varmistettava rajoittamaton vapaus valita käytettävissä oleva teknologia ja tarjottu palvelu kullakin taajuusalueella; 7. pitää myönteisenä kehitettyjä uusia radiotaajuustekniikoita, jotka mahdollistavat radiotaajuuksien tehokkaan ja joustavan käytön sekä yhteentoimivuuden ja rinnakkaiselon; 8. hylkää yksipuolisen markkinamallin taajuuksien hallinnoinnissa ja kehottaa painokkaasti komissiota kehittämään taajuuksien hallinnointijärjestelmää niin, että se mahdollistaa samanaikaisesti erilaiset lisensointimallit, kuten perinteisen hallinnoinnin, käytön ilman määrällisiä rajoituksia sekä uudet markkinapohjaiset mallit; korostaa, että tavoitteena tulee olla taloudellisen ja teknisen tehokkuuden sekä tämän arvokkaan resurssin yhteiskunnalle tuoman hyödyn edistäminen; 9. korostaa taajuuksien hallinnan yhteydessä teknologianeutraaliuden ja palveluriippumattomuuden yleisiä periaatteita, jotta voitaisiin edistää kilpailukykyä ja innovaatioita Lissabonin strategian mukaisesti; huomauttaa, että taajuuksia olisi hallinnoitava tavalla, joka on joustava ja avoin ja joka edistää kulttuurista ja kielellistä monimuotoisuutta, sananvapautta, tiedotusvälineiden moniarvoisuutta ja joka ottaa huomioon kaikkien jäsenvaltioiden tekniset, sosiaaliset, kulttuuriset ja poliittiset tarpeet; 10. korostaa teknisen neutraaliuden merkitystä innovaation ja yhteentoimivuuden edistämiseksi ja vaatii joustavampaa ja avoimempaa politiikkaa julkisen edun huomioon ottamiseksi; 11. katsoo, että taajuuksien käyttöön tähän asti sovellettua toimintalinjaa on teknologisesta kehityksestä johtuen muutettava vastaamaan nopeasti kehittyvän tietoyhteiskunnan tarpeita, ja varmistaa myös korkealaatuinen palvelujen tuottaminen ja siihen liittyvä asiakkaiden suojelu; pitää tärkeänä, että taajuuksien hallinta ei perustu pelkästään markkinanäkökohtiin, vaan että siinä otetaan huomioon myös laajempia sosiaalisia, kulttuurisia ja poliittisia tekijöitä; 12. pitää myönteisenä komission ehdotusta hyväksyä eriytettyjä taajuuksienhallintamalleja, mukaan luettuna luvista vapaa malli, jolla saadaan lisää joustavuutta, kun luodaan vapaa pääsy tiettyine teknisine rajoituksineen; katsoo, että erityyppisten lupamallien oikean yhdistelmän kehittäminen on tärkeää unionin tavoitteiden saavuttamiseksi; 13. yhtyy siihen, että radiotaajuus on avaintekijä monille toiminnoille ja tärkeä sisämarkkinoiden asianmukaiselle toiminnalle; korostaa, että markkinamekanismien käytön pitäisi suojata kuluttajien etuja ja tukea innovatiivisten tuotteiden ja palvelujen käyttöönottoa; katsoo, että EY:n perustamissopimuksen 151 artiklan 4 kohdassa mainitut sosiaaliset, kulttuuriset ja poliittiset seikat on myös otettava huomioon; katsoo lisäksi, että audiovisuaalialan politiikan, kulttuurisen ja kielellisen monimuotoisuuden edistämisen sekä tiedotusvälineiden moniarvoisuuden perusteella voidaan oikeutetusti poiketa palveluriippumattomuuden periaatteesta; 14. katsoo, että jäsenvaltiot voisivat täydentää taajuusoikeuksien myöntämistä koskevaa hallinnollista menetelmää vapauttamalla entistä enemmän taajuuksia vapaaseen käyttöön ja siten mahdollisesti yhteiskäyttöön sekä sallimalla taajuuskauppa sillä ehdolla, että ei vaaranneta kansalaisten tiedonsaantioikeuteen ja turvallisuuteen liittyvien palvelujen jatkuvuutta eikä laatua; katsoo, että taajuuskaupan käsitettä ja standardiehtoja olisi selvennettävä; 15. korostaa viestinnän merkitystä maaseutualueilla ja muita heikommin kehittyneillä alueilla, joilla laajakaistojen, matalia taajuuksia käyttävän matkaviestinnän ja uusien langattomien teknologioiden käytön leviäminen voisi johtaa tehokkaisiin ratkaisuihin yleiskattavuuden aikaansaamiseksi 27 jäsenvaltion unionissa tavoitteena kestävä aluesuunnittelu; toteaa, että kaikkien alueiden kattaminen ei saa tapahtua niin, että asia sälytetään asianomaisten alueiden hoidettavaksi; 16. korostaa, että vaarana voi olla pula taajuuksista ja interferenssiongelmia sen johdosta, että jäsenvaltioissa ja niihin rajoittuvissa kolmansissa maissa harjoitetaan samanaikaisesti analogista ja digitaalista lähetystoimintaa ja painottaa myös, että kaikkien EU:n maiden ja alueiden olisi voitava hyötyä vapautuvista taajuuksista; 17. toteaa, että resurssien vähyyden vuoksi kuluttajien sekä julkisten ja yleisten palvelujen tarpeisiin olisi myönnettävä riittävä määrä taajuuksia, yleisradiopalvelut mukaan luettuina; korostaa, että on tarpeen ottaa käyttöön lauseke, joka mahdollistaa taajuusoikeuksien siirron siinä tapauksessa, että ei noudateta taajuuksien myöntämisen yhteydessä tehtyjä sitoumuksia; 18. kehottaa painokkaasti jäsenvaltioita ottamaan yleisen edun ja strategisesti tärkeiden taajuuksien suojelun ensisijaisiksi perusperiaatteiksi taajuushallinnan toimintalinjojen kehittämisessä; 19. tunnustaa radiotaajuuksien käytön tehokkuuden olevan jäsenvaltioiden, kansallisten sääntelyviranomaisten ja teollisuuden yhteinen velvoite; pitää kiinni siitä, että on välttämätöntä turvata lähetystoiminnan harjoittajien tarjoamien mediapalveluiden vakaus ja jatkuvuus, mutta korostaa sen tärkeyttä, että uusille tulokkaille ja uudelle teknologialle tarjotaan tasavertaiset toimintamahdollisuudet; katsoo, että tilan antaminen innovaatioille on varmistettava kuluttajien, yritysten ja yleensä työllisyyden edun nimissä; kehottaa komissiota selvittämään häiriöihin ja uusien sääntöjen soveltamisen ehtoihin uusissa jäsenvaltioissa liittyviä erityisiä riskejä, sekä ehdottamaan mukautettuja ratkaisuja; 20. kehottaa komissiota varmistamaan sähköisten viestintäverkkojen ja -palvelujen oikeudellisen kehyksen tarkistamisen yhteydessä, että yleisradion merkitys vapaalle, yksilölliselle mielipiteenmuodostukselle sekä mielipiteiden moninaisuus tulevat asianmukaisesti huomioon otetuiksi yhteisön siirtokapasiteettien jaossa; 21. toteaa, että laadukkuuden ylläpitämiseksi julkisten ja yleisten palvelujen on mukauduttava tekniseen kehitykseen; 22. toteaa, että yhdenmukaistettujen taajuusalueiden käyttömahdollisuudet ovat välttämättömiä uusien palvelujen ja uudenlaisten langattomien teknologioiden kehittymisen kannalta, koska teollisuus pyrkii yhteisiin käyttöehtoihin, joilla varmistetaan taajuuksien joustavuus ja tehokas käyttö, jotta Euroopan tieto- ja viestintätekniikka-alan kasvu ei heikenny sen takia, että ei myönnetä taajuuksia tyydyttämään uusia tarpeita; 23. pitää myönteisenä komission ehdottamaa markkinalähtöistä taajuuksia koskevaa toimintalinjaa ja toteaa, että perinteinen malli on jatkossakin tärkeä varsinkin, kun kyse on tärkeistä yleisistä eduista; 24. katsoo, että markkinalähtöinen taajuuksia koskeva toimintalinja otetaan käyttöön tehokkaimmin, jos se perustuu lainsäätäjien, operaattorien ja muiden toimijoiden yhteiseen sopimukseen; viittaa tässä yhteydessä Euroopan sääntelyviranomaisten ryhmän (ERG) ja radiotaajuuspolitiikkaa käsittelevän ryhmän (RSPG) työhön; 25. pyytää, että taajuuksien hallinnointia ja taajuuskauppaa koskevia komission ehdotuksia tarkastellaan huolellisesti ja että niiden toteuttamisesta tehdään yhteinen poliittinen päätös; 26. toteaa, että taajuuksien vapauttamisen myötä esiin tulee monia nykyisiä käyttäjiä koskevia kysymyksiä ja kehottaa siksi määrittämään selkeän lainsäädäntökehyksen, jolla saadaan kilpailuun perustuvia ratkaisuja ja jossa määritellään muun muassa markkinoille tulon ja sieltä poistumisen ehdot, taajuuskäyttöoikeuksien säilyttäminen, häiriöihin liittyvä vastuu ja riitojenratkaisumenettelyt; 27. ehdottaa, että teknologisen yhdenmukaistamisen saavuttamiseksi olisi kehitettävä yhteiset tekniset ja lainsäädännölliset ehdot, joilla varmistetaan eri teknologioiden rinnakkaiselo ja vältetään häiriöt sekä kiinnitetään erityishuomiota sen varmistamiseen, että jo jaettujen taajuuskaistojen käyttöä ei voida häiritä ja että rajat ylittävää toimintaa koskevat asiat on ratkaistu; 28. vaatii taajuuksien hallintaan harkittua ja tehokasta toimintalinjaa, jonka soveltamisesta olisi mahdollisimman paljon sosiaalista, kulttuurista ja taloudellista hyötyä, joka kannustaisi innovatiivisten palvelujen kehittämiseen, joka loisi työpaikkoja ja lisäisi kasvua Lissabonin strategian mukaisesti ja tekisi Euroopan teollisuudesta maailmanlaajuisen sähköisen viestinnän alan markkinajohtajan; 29. on vakuuttunut siitä, että tulevaisuudessa saadaan vielä pitemmälle vietyjä tarjouspaketteja kuin tämänhetkiset kolmesta palvelusta - tavalliset puhelut, Internet ja TV - koostuvat paketit ("triple-play") ja että sähköiseen viestintään liittyvien tuotteiden ja palveluiden rajat hämärtyvät jatkossa vielä entisestään; 30. katsoo, että markkinalähtöisen lähestymistavan ohella olisi kiinnitettävä huomiota siihen, että kaikille turvataan mahdollisuus osallistua taajuusmarkkinoille; huomauttaa, että tämän mahdollisuuden varmistamiseksi on tarjottava informaatiota, tietämystä ja tekninen infrastruktuuri ja käytettävä siinä apuna koulutuksen tai vaihtoehtoisen ammatillisen koulutuksen mahdollisuuksia; 31. panee merkille, että radiotaajuuksien jakamista ja niiden käyttöä koskevissa säännöissä on suuria eroja jäsenvaltioiden välillä ja että nämä erot aiheuttavat vakavia esteitä toimivien sisämarkkinoiden saavuttamiselle; 32. kehottaa jäsenvaltioita tukemaan tehostettuja yhteistyömenetelmiä taajuuksien jakamisesta vastaavien viranomaisten välillä, jotta nämä arvioisivat, millä aloilla taajuuksien yhteinen jakaminen voisi synnyttää uusia tekniikoita ja palveluja, sekä parantamaan tiedonvaihtoa ja poistamaan säännöksiin sisältyviä tiukkoja esteitä; 33. korostaa, että siirtymiseen on varattava riittävästi aikaa, ja kehottaa siinä sen vuoksi noudattamaan asteittaista lähestymistapaa; katsoo, että pienemmille verkoille, varsinkin paikallisille langattomille verkoille, joihin ei nykyisin sovelleta toimilupavaatimuksia, aiheutuvat vaikutukset on otettava huomioon ja että varsinkin maaseudulla olisi edistettävä laajakaistan yleistä saatavuutta; 34. painottaa digitalisoitumisen ansiosta vapautuvan taajuuden potentiaalista arvoa, sillä digitalisoituminen voi lisätä edullisen laajakaistaisen matkaviestinverkon yleistä saatavuutta myös maaseutualueilla; 35. kehottaa painokkaasti vahvistamaan oikeuksien ja velvoitteiden selvät määritelmät oikeusvarmuuden edistämiseksi; korostaa infrastruktuurintarjoajien ja sähköisten viestintäpalvelujen tarjoajien välisen eron merkitystä ja sitä, että on tärkeää välttää suurten monopolien luomista; 36. kehottaa puhemiestä välittämään tämän päätöslauselman neuvostolle ja komissiolle. [1] EYVL L 108, 24.4.2002, s. 1. [2] EYVL L 108, 24.4.2002, s. 33. [3] EYVL L 108, 24.4.2002, s. 51. [4] EYVL L 108, 24.4.2002, s. 21. [5] EYVL L 108, 24.4.2002, s. 7. [6] EUVL C 291 E, 30.11.2006, s. 133. [7] EUVL L 344, 27.12.2005, s. 38. [8] EUVL L 93, 12.4.2005, s. 42. [9] EUVL L 78, 25.3.2003, s. 12. [10] EUVL C 280 E, 18.11.2006, s. 115. --------------------------------------------------